Valget til Frankrikes nasjonalforsamling 2012

Valget til Frankrikes nasjonalforsamling i 2012 ble avholdt med første valgomgang 10. juni, og andre valgomgang 17. juni 2012. 

Parti socialiste ble største partiet. Den nyvalgte president François Hollande kom selv fra PS. Selv med 280 representanter fikk partiet likevel ikke flertall alene, som ville krevet 289 plasser. Partiet dannet deretter en koalisjon med Parti radical de gauche (12 medlemmer).

Valgbarhetsalderen var senket fra 23 til 18 år, og en 22 år gammel kvinne ble det yngste parlamentsmedlem etter etableringen av den femte republikk i 1958. Antallet kvinner i nasjonalforsamlingen steg fra 107 i 2007 til 155. Dette skyldtes PS' valgseier, som hadde 45 % kvinner på sine lister, mot republikanernes 30 %.

Referanser 

Valg i Frankrike
Valg i 2012
2012 i Frankrike